**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Návrh zákona, ktorým sa mení a dopĺňa zákon č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov a ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov (ďalej len „návrh zákona“) |
| **Predkladateľ (a spolupredkladateľ)** |
| Štatistický úrad Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[x]  Transpozícia práva EÚ |
| *V prípade transpozície uveďte zoznam transponovaných predpisov:*Smernica Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5.6.2015) v platnom znení |
| **Termín začiatku a ukončenia PPK** |  |
| **Predpokladaný termín predloženia na pripomienkové konanie** | *september 2022* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | *apríl 2023* |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*1. **Neplnenie povinnosti poskytovať údaje do registra právnických osôb, podnikateľov a orgánov verejnej moci (ďalej len „register právnických osôb“) zo strany orgánov verejnej moci včas, úplne a pravdivo,**
2. **nemožnosť využívať spoločný systém prepojenia centrálnych registrov konečných užívateľov výhod, ktorý buduje Európska komisia,**
3. **nesprávne zaraďovanie subjektov medzi orgány verejnej moci:** chyby pri zriaďovaní elektronickej schránky, nesprávna orientácia v systéme orgánov verejnej moci a nedostatok základných informácií o postavení a činnosti orgánu verejnej moci a o osobe zodpovednej za jeho činnosť a konajúcej v jeho mene,
4. výkladové **problémy** pri aplikácii zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov v znení neskorších predpisov (ďalej len „zákon o RPO“): neúplná terminológia a neaplikovateľné pravidlá (generický register, prideľovanie identifikačného čísla organizácie).
 |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Ciele návrhu zákona vyplývajú z poznatkov praxe pri aplikácii zákona o RPO a zo záväzku zabezpečiť správnu transpozíciu smernice Európskeho parlamentu a Rady (EÚ) 2015/849 z 20. mája 2015 o predchádzaní využívaniu finančného systému na účely prania špinavých peňazí alebo financovania terorizmu, ktorou sa mení nariadenie Európskeho parlamentu a Rady (EÚ) č. 648/2012 a zrušuje smernica Európskeho parlamentu a Rady 2005/60/ES a smernica Komisie 2006/70/ES (Ú. v. EÚ L 141, 5. 6. 2015) v platnom znení (ďalej len „smernica AML/CFT“) v rozsahu ustanovení, ktoré sa majú prebrať prostredníctvom zákona o RPO.Ciele návrhu zákona sú preto najmä:1. evidencia a poskytovanie pravdivých a úplných údajov z registra právnických osôb, čo má byť výsledkom odstránenia výkladových problémov pri aplikácii zákona o RPO, zavedenia sankčného mechanizmu, nápravných opatrení, rozšírením okruhu osôb, ktoré majú povinnosť poskytovať údaje do registra právnických osôb, úpravou lehôt, doplnením definície a zmenou rozsahu údajov poskytovaných o orgánoch verejnej moci, prispôsobenie údajov poskytovaných z obchodného registra vzhľadom na zrušenie kategórie odštepných závodov;
2. definovanie orgánu verejnej moci a rozšírenie údajov poskytovaných o orgánoch verejnej moci nielen na všeobecný účel zabezpečovania úradnej činnosti, ale aj špecificky napríklad pre technické zabezpečenie elektronickej úradnej komunikácie,
3. doplnenie komplexu povinností Štatistického úradu Slovenskej republiky (ďalej len „štatistický úrad“) poskytovať údaje o konečných užívateľoch výhod vymedzeným orgánom iných členských štátov Európskej únie, ustanovenie webové sídla štatistického úradu ako primárneho prístupového miesta pri prístupe týchto orgánov k záznamu o konečnom užívateľovi výhod prostredníctvom centrálnej platformy zriadenej Európskou komisiou v rámci systému prepojenia centrálnych registrov konečných užívateľov výhod [BORIS, Bod 1prílohy vykonávacieho nariadenia Komisie (EÚ) 2021/369 z 1. marca 2021, ktorým sa stanovujú technické špecifikácie a postupy potrebné pre systém prepojenia centrálnych registrov uvedený v smernici Európskeho parlamentu a Rady (EÚ) 2015/849 (Ú. v. EÚ L 71, 2.3.2021)].
4. zabezpečenie prístupu bánk, pobočiek zahraničných bánk a notárov k údajom zapísaným v registri právnických osôb prostredníctvom centrálnych informačných technológií prevádzkovaných podľa osobitných zákonov (Centrálny informačný systém Notárskej komory Slovenskej republiky, spoločný register bankových informácií) s cieľom odstrániť administratívnu záťaž pri plnení úloh povinnej osoby podľa smernice AML/CFT ako aj pri plnení úloh notára ako orgánu verejnej moci a úloh bánk pri príprave, uzatváraní a vykonávaní obchodov s klientmi.
 |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Priamo: subjekty povinné poskytovať údaje do registra právnických osôb, podnikateľov a orgánov verejnej moci – zmena obsahu povinností:1. orgány verejnej moci, ktoré sú povinnými osobami podľa zákona o RPO

Priamo: osoby povinné poskytovať súčinnosť povinným osobám pri poskytovaní údajov do registra právnických osôb, podnikateľov a orgánov verejnej moci – vznik novej povinnosti:1. zriaďovateľ alebo zakladateľ právnickej osoby,
2. fyzická osoba – podnikateľ,
3. vedúci podniku zahraničnej osoby,
4. zriaďovateľ organizačnej zložky, vedúci organizačnej zložky zahraničnej osoby alebo vedúci organizačnej zložky podniku zahraničnej osoby.

Priamo: 1. Národná agentúra pre sieťové a elektronické služby – zodpovednosť za zabezpečenie autentifikácie slovenských osôb konajúcich za orgány a povinné osoby vymedzené v § 7a zákona o RPO pri prístupe do centrálnych registrov konečných užívateľov výhod iných členských štátov Európskej únie prostredníctvom Systému prepojenia registrov konečných užívateľov výhod (Beneficial Ownership Registers Interconnection System – „BORIS“).
2. Notárska komora Slovenskej republiky,
3. spoločný podnik pomocných bankových služieb.

Nepriamo:1. orgány verejnej moci a verejnosť: ďalšie skvalitnenie údajov poskytovaných z registra právnických osôb v zmysle včasnosti, úplnosti a správnosti; evidencia identifikátora adresy pre zapísané adresy v registri právnických osôb,
2. orgány verejnej moci iných členských štátov Európskej únie zodpovedné za boj proti praniu špinavých peňazí a boj proti financovaniu terorizmu a povinné osoby pri vykonávaní základnej starostlivosti o klienta v zmysle smernice AML/CFT pri získavaní údajov o konečnom užívateľovi výhod – získanie prístupu k údajom o konečných užívateľoch výhod prostredníctvom novej informačnej platformy.
 |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*1. Pri príprave pôvodného návrhu zákona sa riešilo zefektívnenie vedenia údajov o osobitnej kategórii podnikateľov – samostatne hospodáriacich roľníkov podľa zákona č. 105/1990 Zb. o súkromnom podnikaní občanov zmenou povinností obcí v evidenciách obcí, a to zapojením okresných úradov do poskytovania údajov, čo malo sekundárne ovplyvniť pozitívne včasnosť, pravdivosť a úplnosť údajov o týchto podnikateľoch v registri právnických osôb. Alternatívne riešenie vo vzťahu k evidencii samostatne hospodáriacich roľníkov uvažovalo o ponechaní mechanizmu vytvoreného na základe spolupráce so zástupcami obcí, čo však z dlhodobej perspektívy nemusí byť tak účinné ako v súčasnosti z dôvodu, že mechanizmus nie je zakotvený explicitne v zákone a je závislý od personálnych a technických podmienok v obciach. Návrh riešenia problematiky bol z návrhu zákona vypustený na základe vecne kolidujúcej úlohy č. 26 ministra pôdohospodárstva a rozvoja vidieka Slovenskej republiky uloženej uznesením vlády SR č. 79 z 2. februára 2022;
2. alternatívne sa riešili niektoré parciálne otázky, a to: nezavádzanie definície orgánu verejnej moci v zákone, ale posudzovanie tohto postavenia osobitnou komisiou zloženou zo zástupcov štatistického úradu, Ministerstva investícií, regionálneho rozvoja a informatizácie Slovenskej republiky (MIRRI SR) a ďalších ministerstiev – toto riešenie by však malo povahu administratívneho rozhodnutia a neodstránilo by problém stanovenia kritérií pre priznanie postavenia orgánu verejnej moci pri zápise do registra právnických osôb (vec sa týka subjektov, ktorým osobitné zákony zverujú niektoré úlohy štátu: fyzické osoby vo verejnej funkcii, fyzické osoby – podnikatelia, organizačné zložky verejnoprávnych inštitúcií alebo  orgánov štátnej správy);
3. riešila sa otázka alternatívneho spôsobu získavania údajov, ktoré sa majú poskytovať do registra právnických osôb, ale povinná osoba ich nespracúva, a to prostredníctvom doplnenia povinnosti do osobitných zákonov, čo však nepokrýva situácie s novými kategóriami zapisovaných subjektov v budúcnosti; zároveň priame oslovovanie zapisovaných subjektov štatistickým úradom sa javí ako neefektívne a zdĺhavejšie ako zvolený model v § 5 zákona o RPO – pretože štatistický úrad nemusí mať poznatok o  zmenách údajov, ktoré nie sú evidované v zdrojových registroch.

Pokiaľ ide o ostatné okruhy v rámci predmetu novely zákona o RPO alternatívne riešenia neexistujú.*Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*Dôsledky súčasného stavu – nulového variantu: v súlade s problémami načrtnutými v 2. bode bude možné očakávať stagnáciu, resp. zníženie kvality údajov poskytovaných do registra právnických osôb a sankcie zo strany Európskej únie za porušenie čl. 250 Zmluvy o fungovaní Európskej únie za neúplnú transpozíciu smernice AML/CFT. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.*Návrh zákona nejde nad rámec minimálnych požiadaviek EÚ. |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Preskúmanie účinnosti a účelnosti predkladaného materiálu sa vykoná v rámci zabezpečenia spoločného postupu európskych štátov v oblasti boja proti legalizácii príjmov z trestnej činnosti a financovaniu terorizmu.Postup členských štátov Rady Európy je pravidelne hodnotený Výborom expertov Rady Európy pre hodnotenie opatrení proti legalizácii príjmov z trestnej činnosti a financovaniu terorizmu MONEYVAL. V podmienkach Európskej únie ide hodnotenie dodržiavania opatrení podľa smernice AML/CFT, ktorá bola významne novelizovaná smernicou Európskeho parlamentu a Rady (EÚ) 2018/843 z 30. mája 2018, ktorou sa mení smernica (EÚ) 2015/849 o predchádzaní využívaniu finančného systému na účely prania špinavých peňazí alebo financovania terorizmu a smernice 2009/138/ES a 2013/36/EÚ (Ú. V. EÚ L 156, 19.6.2018) a podľa smernice Európskeho parlamentu a Rady 2013/36/EÚ z 26. júna 2013 o prístupe k činnosti úverových inštitúcií a prudenciálnom dohľade nad úverovými inštitúciami a investičnými spoločnosťami, o zmene smernice 2002/87/ES a o zrušení smerníc 2006/48/ES a 2006/49/ES (Ú. v. EÚ L 176, 27.6.2013). V súvislosti s odporúčaniami Finančnej akčnej skupiny (FATF) a bezprostrednými výsledkami v oblasti hodnotenia efektívnosti a na odstránenie nedostatkov identifikovaných v rámci 5. kola vzájomného hodnotenia Slovenskej republiky Výborom expertov Rady Európy pre hodnotenie opatrení proti legalizácii príjmov z trestnej činnosti a financovaniu terorizmu MONEYVAL, vláda Slovenskej republiky ukladá orgánom verejnej moci vrátane štatistického radu termínované úlohy na účel dosiahnutia pokroku v sledovanej oblasti. |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[x]  **Negatívne** |
|  z toho vplyvy na MSP |[x]  Pozitívne |[ ]  Žiadne |[x]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[x]  Nie |
| **Sociálne vplyvy** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[x]  **Pozitívne** |[ ]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam.* *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).**Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.***K vplyvom na rozpočet verejnej správy, zamestnanosť a financovanie návrhu**Výdavky rozpočtovej kapitoly štatistického úradu a rozpočtovej kapitoly Ministerstva investícií, regionálneho rozvoja a informatizácie Slovenskej republiky týkajúce sa splnenia záväzku podľa čl. 30 ods. 10 a 31a smernice AML/CFT zabezpečiť, aby Slovenská republika prepojila register právnických osôb ako centrálny register konečných užívateľov výhod s centrálnymi registrami konečných užívateľov výhod ostatných členských štátov EÚ prostredníctvom Európskej centrálnej platformy v rámci osobitného Systému prepojenia registrov konečných užívateľov výhod (BORIS) zriadenej článkom 22 ods. 1 smernice Európskeho parlamentu a Rady (EÚ) 2017/1132 zo 14. júna 2017 týkajúca sa niektorých aspektov práva obchodných spoločností (Ú. v. EÚ L 169, 30.6.2017) v platnom znení, a to v súlade s technickými špecifikáciami a postupmi stanovenými vo vykonávacích aktoch prijatých Komisiou, neboli pre rozpočtový rok 2021 zabezpečené, hoci boli požadované s odvolaním sa na priamu účinnosť smernice AML/CFT po uplynutí lehoty na transpozíciu, a na priamu účinnosť vykonávacieho nariadenia Komisie (EÚ) 2021/369 z 1. marca 2021, ktorým sa stanovujú technické špecifikácie a postupy potrebné pre systém prepojenia centrálnych registrov uvedený v smernici Európskeho parlamentu a Rady (EÚ) 2015/849 (Ú. v. EÚ L 71, 2.3.2021) a vykonávacieho nariadenia Komisie (EÚ) 2021/1042 z 18. júna 2021, ktorým sa stanovujú pravidlá uplatňovania smernice Európskeho parlamentu a Rady (EÚ) 2017/1132, pokiaľ ide o technické špecifikácie a postupy pre systém prepojenia registrov, a ktorým sa zrušuje vykonávacie nariadenie Komisie (EÚ) 2020/2244 (Ú. v. EÚ L 225, 25.6.2021).Napriek uvedenej skutočnosti, štatistický úrad realizoval práce spojené s budovaním prepojenia s výnimkou zabezpečenia autentifikácie pri prístupe slovenských fyzických osôb oprávnených na prístup k údajom o konečných užívateľoch výhod z centrálnych registrov konečných užívateľov výhod iných členských štátov v rámci systému BORIS, pretože na úrovni EÚ došlo k rozhodnutiu o spôsobe autentifikácie až v marci roka 2021, pričom zvolený spôsob – autentifikácia prostredníctvom eIDAS – sa môže v podmienkach Slovenskej republiky uskutočniť len prostredníctvom autentifikačného modulu na Ústrednom portáli verejnej správy, čo je v kompetencii Ministerstva investícií, regionálneho rozvoja a informatizácie Slovenskej republiky, ktoré má v súčasnosti zmapované zmenové požiadavky a je odborne pripravené ich uskutočniť. Vzhľadom na celkový transpozičný deficit Slovenskej republiky v oblasti legislatívy boja proti legalizácii príjmov z trestnej činnosti a boja proti financovaniu terorizmu a časový odstup medzi prijatím rozhodnutia Európskej komisie o spôsobe autentifikácie pre systém BORIS a prijatím predloženého návrhu zákona štatistický úrad a Národná agentúra pre sieťové a elektronické služby (príspevková organizácia Ministerstva investícií, regionálneho rozvoja a informatizácie Slovenskej republiky) plánujú vykonávať zostávajúce práce vzťahujúce sa na sfunkčnenie autentifikácie ešte v priebehu roka 2023 tak, aby mohol byť dodržaný dátum účinnosti novelizovanej úpravy poskytovania údajov o konečných užívateľoch výhod podľa § 7a zákona o RPO od 1. októbra 2023. Tento termín určil štatistický úrad na základe interného a medzirezortného expertného hodnotenia, ktoré zohľadňuje prípravu a implementáciu zmenových požiadaviek v informačných systémoch štatistického úradu a Národnej agentúry pre sieťové a elektronické služby a legislatívny proces tvorby zákona ako prvý reálny termín. Technickým dôvodom pokračovania prác, ktoré sú rozpočtovo kryté v kapitole štatistického úradu a Ministerstva investícií, regionálneho rozvoja a informatizácie Slovenskej republiky, je možnosť priebežného testovania prepojenia na Európsku centrálnu platformu, čím sa zmenší čas spojený s administratívnym vybavovaním a technickou realizáciou finálneho testovania vytvoreného národného prepojenia na úrovni Európskej komisie pred jeho spustením.Druh a podrobná špecifikácia výdavkov oboch rozpočtových kapitol na implementáciu ustanovení predloženého legislatívneho návrhu v rokoch 2023 a 2024 sú uvedené v priloženej analýze vplyvov návrhu zákona na rozpočet verejnej správy, zamestnanosť vo verejnej správe a financovanie návrhu.Na základe akceptovaných pripomienok Ministerstva vnútra Slovenskej republiky v rámci pripomienkového konania vzniká negatívny, rozpočtovo nekrytý vplyv na rozpočtovú kapitolu Ministerstva vnútra Slovenskej republiky, ktorý je kvantifikovaný a špecifikovaný v priloženej analýze vplyvov návrhu zákona na rozpočet verejnej správy, zamestnanosť vo verejnej správe a financovanie návrhu.Rozdiel v celkových kvantifikovaných výdavkoch štátneho rozpočtu v čase pred a po pripomienkovom konaní predstavuje navýšenie v rozpočtovej kapitole Štatistického úradu SR o 19 500 € s DPH a v rozpočtovej kapitole Ministerstva vnútra SR o 50 000 EUR s DPH.Na základe akceptovanej zásadnej pripomienky Ministerstva investícií, regionálneho rozvoja a informatizácie Slovenskej republiky k rozsahu zapisovaných údajov podľa § 3 zákona č. 272/2015 Z. z. v znení neskorších predpisov budú povinné osoby povinné zasielať do registra právnických osôb údaj o identifikátore adresy, ak ide o adresu v Slovenskej republike poskytovanú do registra právnických osôb, čím naplnia požiadavku § 52 ods. 1 zákona o e-Governmente. Z technického hľadiska ide o pridanie jedného atribútu v zázname v zdrojovom registri, ktorý už povinné osoby do registra právnických osôb musia zasielať podľa platného právneho stavu aj dnes. Takáto zmena sa štandardne označuje ako "drobná zmena", resp. "drobný rozvoj" a je obvykle pokrytá SLA zmluvami. Odložená účinnosť § 3 ods. 13 do 31. decembra 2024 do 31.12.2024 poskytuje dostatok času poskytovateľom údajov zaradiť takúto zmenu do zoznamu požiadaviek na dodávateľa a uviesť takúto zmenu do prevádzky.V individuálnych prípadoch, ktoré z rôznych dôvodov povinné osoby nevedia alebo nemôžu pokryť realizáciu zmeny cez existujúcu SLA, bude možné využiť mechanizmus dopytovej výzvy s názvom "Lepšie využívanie údajov", ktorú Ministerstvo investícií, regionálneho rozvoja a informatizácie Slovenskej republiky plánuje otvoriť v septembri 2023.Dopytová výzva financovaná z prostriedkov Európskej únie má popis: "Zvýšenie kvality a strojovej spracovateľnosti údajov v referenčných registroch, nárast využívania analytických a otvorených údajov pri riadení verejnej správy, implementácia mojich údajov pri komunikácií so štátom." a navrhovaná zmena by do nej jednoznačne spadala.Informačný systém RPO umožňuje už v súčasnosti viesť údaj o identifikátore adresy zapisovaných subjektov, členov ich riadiacich, kontrolných a dozorných orgánov, ako aj členov, spoločníkov a pod., preto štatistickému úradu nevznikajú žiadne náklady so vznikom uvedenej povinnosti. Žiadne dodatočné požiadavky na prostriedky štátneho rozpočtu navrhovanou zmenou nevznikajú.**K vplyvom na podnikateľské prostredie**Pokiaľ ide o negatívne vplyvy na podnikateľské prostredie, tieto môžu nastať len v dôsledku sankčného postihu zo strany povinných osôb za neposkytnutie údajov vedených v registri právnických osôb, ktoré zároveň nie sú údajmi spracúvanými povinnou osobou v príslušnom zdrojovom registri alebo údajmi spracúvanými na účel vydania rozhodnutia, oprávnenia alebo osvedčenia, ktoré oprávňuje právnickú osobu alebo fyzickú osobu – podnikateľa podnikať alebo vykonávať inú sústavnú činnosť vo vlastnom mene a na vlastnú zodpovednosť, ktorá nie je podnikaním. Vzhľadom na úzky okruh týchto údajov, zakotvenú možnosť predísť uloženiu pokuty vykonaním nápravného opatrenia a doterajšie aplikačné poznatky sa nepredpokladá plošný negatívny vplyv na podnikateľov ale ani nie je možné vopred kvantifikovať výšku výdavkov podnikateľov.Na základe výsledkov pripomienkového konania so zástupcami podnikateľských subjektov a zástupcami bánk, ktoré sa konali za účasti Ministerstva financií Slovenskej republiky a Národnej banky Slovenska, dôjde schválením návrhu zákona a jeho následnou implementáciou k pozitívnemu vplyvu na podnikateľské prostredie – banky, pobočky zahraničných bánk a klientov bánk - odbúraniu časti poplatkov a administratívnej záťaže tým, že predkladanie výstupov z informačných systémov verejnej správy bude nahradené prístupom bánk a pobočiek zahraničných bánk do registra právnických osôb aj na iné účely, ako je získavanie údajov o konečných užívateľoch výhod v rámci starostlivosti o klienta.**K vplyvom na informatizáciu spoločnosti**Štatistický úrad ako správca už vytvoril zmenou informačného systému registra právnických osôb nové služby pre občana a podnikateľa (bližšie informácie v analýze vplyvov na informatizáciu, otázka č. 6.1.), ktoré budú v produkčnej prevádzke po nadobudnutí účinnosti predloženého návrhu zákona.Štatistický úrad ako správca registra právnických osôb predpokladá umiestnenie registra právnických osôb vo vládnom cloude (bližšie informácie v analýze vplyvov na informatizáciu, otázka č. 6.2.), avšak predložený návrh zákona nie je podnetom pre túto aktivitu. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*Ing. Marta Mravcová*,* *marta.mravcova@statistics.sk* *–* vplyvy na podnikateľské prostredieMgr. Ivica Paulovičová*,* *ivica.paulovicova@statstics.sk* *–* vplyvy na informatizáciu spoločnostiIng. Ján Papol, *jan.papol@statistics.sk* – vplyvy na rozpočet verejnej správy, zamestnanosť a financovanie návrhuMgr. Viliam Bokol, *viliam.bokol@statistics.sk* – sociálne vplyvy |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.* 1. súkromní dodávatelia informačných technológií zmluvne zabezpečujúci podporu a rozvoj registra právnických osôb a prevádzku Ústredného portálu verejnej správy,
2. Národná agentúra pre sieťové a elektronické služby,
3. Výbor Európskej komisie pre prevenciu prania špinavých peňazí a financovania terorizmu, podskupina pre IT.
 |
| 1. **Stanovisko Komisie na posudzovanie vybraných vplyvov z PPK č. ..........**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s návrhom na dopracovanie** | [x]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:****K vplyvom na podnikateľské prostredie**Komisia odporúča predkladateľovi dopracovať kvantifikáciu nákladov na podnikateľské prostredie minimálne na modelovom príklade. Odôvodnenie: Navrhovanou úpravou sa budú znižovať administratívne náklady, ktoré je možné kvantifikovať prostredníctvom Kalkulačky nákladov minimálne na modelovom príklade. V prípade potreby konzultácie neváhajte kontaktovať kolegov na adrese: 1in2out@mhsr.sk .Vyhodnotenie štatistického úradu: Po konzultácii s odborom zlepšovania podnikateľského prostredia| sekcie konkurencieschopnosti MH SR bol do kalkulačky nákladov doplnený modelový príklad, ktorý sa týka využívania vydávania čitateľného informatívneho elektronického výstupu z registra právnických osôb pre podnikateľské subjekty.**K vplyvom na rozpočet verejnej správy**V doložke vybraných vplyvov sú v bode 9. uvedené negatívne vplyvy na rozpočet verejnej správy ako čiastočne rozpočtovo zabezpečené. V bode 10. predkladateľ uvádza, že výdavky kapitol ŠÚ SR a MIRRI SR týkajúce sa splnenia záväzku zabezpečiť prepojenie registra právnických osôb ako centrálneho registra konečných užívateľov výhod s centrálnymi registrami konečných užívateľov výhod ostatných členských štátov EÚ prostredníctvom Európskej centrálnej platformy v rámci osobitného Systému prepojenia registrov konečných užívateľov výhod (BORIS) neboli na rok 2021 zabezpečené, hoci boli požadované s odvolaním sa na priamu účinnosť smernice EÚ. Napriek uvedenému ŠÚ SR realizoval práce spojené s budovaním prepojenia s výnimkou zabezpečenia autentifikácie pri prístupe slovenských fyzických osôb oprávnených na prístup k údajom o konečných užívateľoch výhod z centrálnych registrov konečných užívateľov výhod iných členských štátov v rámci systému BORIS s tým, že autentifikácia sa môže v podmienkach SR uskutočniť len prostredníctvom autentifikačného modulu na Ústrednom portáli verejnej správy v kompetencii MIRRI SR. Zároveň sa uvádza, že ŠÚ SR a MIRRI SR plánujú vykonávať zostávajúce práce vzťahujúce sa na sfunkčnenie autentifikácie ešte v priebehu roka 2022. V analýze vplyvov na rozpočet verejnej správy sú uvedené len výdavky od roku 2023. V nadväznosti na uvedené a v súlade s Jednotnou metodikou na posudzovanie vybraných vplyvov je potrebné vypracovať analýzu vplyvov na rozpočet na bežný rok, ktorým je rok 2022 a nasledujúce tri rozpočtové roky.V analýze vplyvov na rozpočet verejnej správy v tab. č. 1 je v súvislosti s realizáciou návrhu zákona kvantifikovaný vplyv na štátny rozpočet na rok 2023 v celkovej sume 215 280 eur, z toho ŠÚ SR v sume 194 040 eur (úpravy a rozšírenia informačného systému registra právnických osôb) a MIRRI SR v sume 21 240 eur (rozšírenie eIDAS Uzla o integráciu na službu ŠÚ SR ohľadne projektu BORIS) a na rok 2024 v celkovej sume 249 110 eur, z toho ŠÚ SR v sume 49 110 eur (rozšírenie informačného systému v časti údajov o orgánoch verejnej moci a rozšírenie štruktúry zapisovaných aj poskytnutých údajov o všetkých zapisovaných subjektoch) a MIRRI SR v sume 200 000 eur (integrácia na údaje registra právnických osôb o fyzické osoby podnikateľov a následné vplyvy na konsolidáciu údajov a schránok na Ústrednom portáli verejnej správy). V tab. č. 1 nie je jednoznačne uvedená zabezpečenosť týchto výdavkov, v riadkoch „Financovanie zabezpečené v rozpočte“ a „Rozpočtovo nekrytý vplyv“ sú uvedené nulové hodnoty. V bode 2.1.1. Financovanie návrhu je uvedené, že financovanie návrhu zákona v súčasnosti nie je zabezpečené prostredníctvom štátneho rozpočtu v kapitolách MIRRI SR a ŠÚ SR a bude potrebné vykonať rokovania s MF SR smerujúce k navýšeniu týchto rozpočtových kapitol. Komisia žiada v tab. č. 1 jednoznačne uviesť, či ide o rozpočtovo zabezpečené vplyvy alebo sú vplyvy rozpočtovo nekryté. V prípade, že finančné prostriedky nie sú rozpočtovo zabezpečené, Komisia nesúhlasí s návrhom, ktorý zakladá nekrytý vplyv a žiada, aby všetky dôsledky na rozpočet verejnej správy vyplývajúce z predloženého návrhu zákona boli zabezpečené v rámci schválených limitov kapitoly, bez dodatočných požiadaviek na štátny rozpočet. Nadväzne je potrebné zosúladiť vyjadrenia k rozpočtovej zabezpečenosti vo všetkých častiach materiálu.V analýze vplyvov na rozpočet v tab. č. 1 sú všetky vplyvy uvedené ako vplyvy na štátny rozpočet. Zároveň je v analýze v bode 2.2.1 v prvom odseku na str. 3 uvedené, že financovanie úprav vyplývajúcich z ustanovení § 6 návrhu zákona je zabezpečené z projektu Manažment údajov Registra právnických osôb, podnikateľov a orgánov verejnej moci financovaného z Európskeho fondu regionálneho rozvoja, v rámci operačného programu Integrovaná infraštruktúra 2014 – 2020. V nadväznosti na uvedené je potrebné príslušné časti analýzy zosúladiť. V prípade financovania z EÚ zdrojov je potrebné tieto zohľadniť v analýze vplyvov na rozpočet v tab. č. 1 a uviesť členenie výdavkov na štátny rozpočet, EÚ zdroje a spolufinancovanie.V analýze vplyvov na rozpočet je potrebné uvádzať konkrétne roky (teda nie r, r+1 ...) aj v tab. č. 4.Vyhodnotenie štatistického úradu: Všetky pripomienky boli v plnom rozsahu akceptované nasledovne:K prvému odseku: V doložke vplyvov sú výdavky zaradené do kategórie rozpočtovo kryté. Práce realizované v roku 2022 budú v plnom rozsahu uhradené z rozpočtu ŠÚ SR a MIRRI SR a týmto nevzniká nárok na dodatočné zdroje zo štátneho rozpočtu. Vzhľadom k tomu v  analýze vplyvov na rozpočet verejnej správy, zamestnanosť a financovanie návrhu bol doplnený rok 2022 s nulovými hodnotami.K druhému odseku: V analýze vplyvov na rozpočet verejnej správy, zamestnanosť a financovanie návrhu v tabuľke č. 1 boli výdavky presunuté do kategórie rozpočtovo zabezpečené.K tretiemu odseku: V analýze vplyvov na rozpočet verejnej správy, zamestnanosť a financovanie návrhu boli do tabuľky č. 1 doplnené údaje o čerpaní prostriedkov EÚ.K štvrtému odseku: V analýze vplyvov na rozpočet verejnej správy, zamestnanosť a financovanie návrhu sú v tabuľke č. 4 uvedené konkrétne roky.**K vplyvom na informatizáciu spoločnosti**Komisia súhlasí s tvrdením predkladateľa, že predmetný návrh zákona má vplyv na informatizáciu spoločnosti. Analýza vplyvov však musí byť vyplnená v súlade s metodikou na jej vypracovanie. V bode 6.2. sa pri Názve systému uvádza presný názov v znení, ako je systém zaregistrovaný v MetaIS, teda v tomto prípade bez legislatívnej skratky, ktorá sem určite nepatrí. V bode 6.3 sa uvádzajú iba písmená X, A alebo B. Doplňujúce informácie Komisia prosí uvádzať pod tabuľkou. Vyhodnotenie štatistického úradu: Analýza vplyvov na informatizáciu spoločnosti bola upravená v súlade s pripomienky. Vypustený text nie je potrebné uvádzať samostatne ako doplňujúce informácie. **K sociálnym vplyvom**Komisia nesúhlasí s názorom predkladateľa, že predložený materiál nebude mať žiadne sociálne vplyvy. Komisia odporúča predkladateľovi, aby identifikoval pozitívne sociálne vplyvy v doložke vybraných vplyvov a vypracoval analýzu sociálnych vplyvov. Uvedené je potrebné zároveň zohľadniť v informácii o sociálnych vplyvoch vo všeobecnej časti dôvodovej správy. V prípade, že predkladateľ bude naďalej názoru, že navrhované zmeny zákona nebudú mať pozitívne sociálne vplyvy alebo tieto vplyvy budú len marginálne, je potrebné, aby predkladateľ v doložke vybraných vplyvov v bode 10. Poznámky bližšie odôvodnil názor, prečo k sociálnym vplyvom nedochádza, resp. prečo sú sociálne vplyvy marginálne. Odôvodnenie: Predkladateľ v doložke vybraných vplyvov identifikoval sociálne vplyvy predloženého návrhu ako žiadne sociálne vplyvy a neidentifikoval ani žiadne vplyvy na služby verejnej správy pre občana. Avšak, ako samotný predkladateľ vo všeobecnej časti dôvodovej správy uvádza, jednou z funkcií registra je informovanie verejnosti o zapisovaných subjektoch zverejnením poskytnutých údajov. Podľa informácií na webovej stránke ŠÚ SR, s registrom je spojené aj poskytovanie elektronických služieb, ktoré sú určené aj pre občanov a sú poskytované prostredníctvom Ústredného portálu verejnej správy a portálu ŠÚ SR. Podľa predkladateľa, jedným z cieľov navrhovaného zákona je rozšírenie údajov poskytovaných o orgánoch verejnej moci nielen na účely zabezpečovania úradnej činnosti. Súčasne s predložením návrhu zákona sa vláde predkladá návrh na uloženie úloh vedúcim ústredných orgánov štátnej správy, ktoré majú zvýšiť kvalitu údajov poskytovaných zo zdrojových registrov do registra právnických osôb. Rozšírenie okruhu dostupných údajov a opatrenia na zabezpečenie ich zvýšenej kvality je potrebné zhodnotiť v časti 4.2 analýzy sociálnych vplyvov, pretože zlepšujú prístup obyvateľov k informáciám. Analýzu sociálnych vplyvov je potrebné vypracovať v súlade s Metodickým postupom pre analýzu sociálnych vplyvov (Príloha č. 4 Jednotnej metodiky na posudzovanie vybraných vplyvov) tak, aby boli návrhy opatrení so sociálnym vplyvom hodnotené jednotlivo, pri každom hodnotenom návrhu opatrenia bol zrejmý jeho opis, vplyv, porovnanie navrhovaného opatrenia so súčasným stavom, špecifikácia dotknutých skupín obyvateľov a kvalitatívne zhodnotenie sociálneho vplyvu.Vyhodnotenie štatistického úradu: Pripomienka čiastočne akceptovaná. Predkladateľ identifikoval po aplikácii metodiky pozitívne sociálne vplyvy týkajúce sa všetkých obyvateľov Slovenskej republiky, ktorých kvalitu nie je možné objektívne bližšie vyhodnotiť, pretože mieru ďalšieho zlepšenia priameho prístupu obyvateľov k informáciám, ktorými sú údaje vedené v registri právnických osôb, je nad rámec možností predkladateľa; používateľmi registra právnických osôb sú primárne orgány verejnej moci, pričom nimi prevádzkované elektronické služby využívajúce kvalitnejšie údaje z registra právnických osôb môžu potenciálne zlepšiť prístup obyvateľov k ich právam. Vzhľadom na previazanosť čiastkových opatrení na skvalitnenie a čiastočne aj rozšírenie údajov vedených registri právnických osôb, ich predkladateľ vyhodnotil spoločne. Informácia o pozitívnych sociálnych vplyvoch bola doplnená aj do všeobecnej časti dôvodovej správy. |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |